钦定古今图书集成/方舆汇编/职方典/第1383卷 > 《水南村》宋·卢多逊
## 钦定古今图书集成/方舆汇编/职方典/第1383卷 > 《水南村》宋·卢多逊

珠崖风景水南村，山下人家林下门。鹦鹉巢时椰结
子，鹧鸪啼处竹生孙。鱼盐家结无墟市，禾黍年登有
酒樽。远客杖藜来往熟，却疑身世在桃源。

又

一簇晴岚接海霞，水南风景最堪夸。上篱薯蓣春添
蔓，绕屋槟榔夏放花。狞犬入山多豕鹿，小舟横港足
鱼虾。谁知绝岛穷荒地，犹有幽人学士家。